Diari Oficial de la Generalitat Valenciana


Sumari del DOGV 5580, del 20-08-2007 (2007/10826)

Informació pública de la sol·licitud d'autorització administrativa, l'aprovació del projecte d'execució d'instal·lacions i el reconeixement de la utilitat pública del projecte denominat: Antena d'alta pressió de gas natural al terme municipal de Calp i les seues instal·lacions auxiliars, al terme municipal de Calp (Alacant), així com el seu estudi d'impacte ambiental. Expedient CBREDE/2007/50/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5580

Data del DOGV
:   20-08-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/10167


Data del document
:   19-07-2007

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública de la sol·licitud d'autorització administrativa, l'aprovació del projecte d'execució d'instal·lacions i el reconeixement de la utilitat pública del projecte denominat: Antena d'alta pressió de gas natural al terme municipal de Calp i les seues instal·lacions auxiliars, al terme municipal de Calp (Alacant), així com el seu estudi d'impacte ambiental. Expedient CBREDE/2007/50/03. [2007/10390]
Als efectes previstos en la Llei 34/1998, de 7 d'octubre, del Sector d'Hidrocarburs; en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministra­ments i procediments d'autorització d'instal·lacions de gas natural; en relació amb els articles 17 de la Llei d'Expropiació Forçosa i 56 del seu Reglament (Decret de 26 d'abril de 1957); així com en el Reglament (Decret 162/1990, de 15 d'octubre) per a l'execució de la Llei 2/1989, de 3 de març, d'Impacte Ambiental de la Generalitat Valenciana, se sotmet a informació pública la sol·licitud d'autorització administrativa, l'aprovació del projecte d'execució d'instal·lacions, el reconeixement en concret de la utilitat pública i l'estudi d'impacte ambiental del projecte denominat: «Antena d'alta pressió A per a subministrament de gas natural al terme municipal de Calp» i les seues instal·lacions auxiliars, als termes municipals de Calp (Alacant), les característiques de les quals es detallen a continuació.
Peticionari: Gas Alicante SAU, amb domicili a Elda (03939-Alacant), carrer Nou, 1, bis.
Objecte de la petició: autorització administrativa, aprovació del projecte d'execució d'instal·lacions, així com reconeixement, en concret, de la utilitat pública del projecte denominat: Antena d'alta pressió de Gas Natural al terme municipal de Calp i les seues instal·lacions auxiliars, al terme municipal de Calp (Alacant); així com la seua Declaració d'Impacte Ambiental.
Característiques de les instal·lacions.
Traçat: té el seu origen en la posició 05 del Gasoducte de Transport Secundari Marina Alta, fase II, al terme municipal de Calp. L'antena es dirigix inicialment cap al sud, que discorre en paral·lel a una carretera, fins a arribar a l'avinguda de Casanova, 730 metres després. Des d'eixe punt el gasoducte avança en paral·lel a l'avinguda de Casanova en direcció sud--sud-oest. Només abandona el dit paral·lelisme, en girar a l'oest, per a creuar el barranc de Quisi; i torna al paral·lelisme amb l'avinguda de Casanova i amb direcció sud-oest, una vegada superat el dit obstacle. Finalitza en les proximitats de la població de Calp, on s'instal·larà un armari de regulació i les respectives vàlvules en arqueta abans i després d'este.
Canonada: d'acer de carboni de 4" de diàmetre segons l'especificació API5L, de qualitat Gr. B. La conducció estarà soterrada a una profunditat mínima d'1 metre des de la seua generatriu superior.
Pressió màxima de servici: 16 bar.
Cabal: 3.700 m³(n)/h.
Longitud: 1.902 metres.
Instal·lacions auxiliars:
- Vàlvules de seccionament.
- Estació de regulació i mesurament (armari de regulació), de cabal nominal de 2 x 3000 Nm 3/h de pressió màxima 16 bar i eixida regular entre 0,4 i 0,1 bar.
- Sistemes de protecció catòdica.
Pressupost: 193.465,48 €.
El projecte inclou la relació concreta i individualitzada de béns i drets afectats. L'afecció de finques particulars derivada de la construcció d'este projecte es concreta de la manera següent:
1. Expropiació forçosa dels terrenys sobre els quals s'han de construir les instal·lacions fixes en superfície.
2. Per a les canalitzacions:
A) Imposició de servitud permanent de pas de gas al llarg del traçat de la conducció, amb una amplària de 4 metres, dos a cada costat de l'eix, per on discorrerà soterrada la canonada o les canonades que es requerisquen per a la conducció del gas.
Esta servitud que s'establix estarà subjecta a les limitacions del domini següents:
- Prohibició d'efectuar treballs de llaurada o semblants a una profunditat superior a cinquanta centímetres, així com plantar arbres o arbustos a una distància inferior a dos metres comptadors de l'eix de la canonada.
- Prohibició de realitzar qualsevol tipus d'obres, construcció, edificació o efectuar cap acte que poguera danyar o pertorbar el bon funcionament de les instal·lacions a una distància inferior a 5 metres de l'eix del traçat, a un i a l'altre costat d'este. Esta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.
- Lliure accés del personal i dels equips necessaris per a poder mantindre, reparar o renovar les instal·lacions amb pagament, si és el cas, dels danys que s'ocasionen.
- Possibilitat d'instal·lar les fites de senyalització o delimitació i els tubs de ventilació, així com realitzar les obres superficials o subterrànies que siguen necessàries per a l'execució o el funcionament de les instal·lacions.
B) Ocupació temporal dels terrenys necessaris per a l'execució de les obres, de la franja que es reflectix per a cada finca en els plans parcel·laris d'expropiació. En esta zona es farà desaparéixer, temporalment, tot obstacle i es realitzaran les obres necessàries per a la col·locació i la instal·lació de la canalització i dels elements annexos, i executar els treballs o les operacions necessàries als dits fins.
3. Per al pas dels cables de connexió i elements dispersius de protecció catòdica:
A) Imposició de servitud permanent de pas en una franja de terreny d'un metre d'amplària, per on discorreran soterrats els cables de connexió. Per als llits dispersius de la protecció catòdica, la franja de terreny, on s'establix la imposició de servitud permanent de pas, tindrà com a amplària la corresponent a la de la instal·lació més un metre a cada costat.
Estes franges estaran subjectes a les limitacions següents:
Prohibició d'efectuar treballs de llaurada o semblants a una profunditat superior a cinquanta centímetres, plantar arbres o arbustos i realitzar qualsevol tipus d'obres, construcció o edificació a una distància inferior a 1,5 metre, a cada costat del cable de connexió o del límit de la instal·lació soterrada dels llits dispersius, i podran exercir el dret a talar o arrancar els arbres o arbustos que hi haguera a distància inferior a la indicada.
Lliure accés del personal i dels elements necessaris per a poder vigilar, mantindre, reparar o renovar les instal·lacions, amb pagament si és el cas, dels danys que s'ocasionen.
B) Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació, i en la qual es podrà fer desaparéixer qualsevol obstacle, així com realitzar les obres necessàries per a la col·locació i el muntatge de les instal·lacions i dels elements annexos, i executar les obres o operacions necessàries als dits fins.
Cosa que es fa pública per a coneixement generalment i especialment dels propietaris dels terrenys i la resta de titulars afectats pel dit projecte, la relació del qual s'inserix al final d'este anunci perquè puga ser examinat al Servici Territorial d'Energia d'Alacant de la conselleria d'Infraestructures i Transport, situat a la Torre Generalitat, Rambla de Méndez Núñez, 41, planta 5a (CP 03168), i presentar les al·legacions que es consideren oportunes en el termini de 30 dies, comptadors a partir del següent de la inserció d'este anunci. Els plans parcel·laris podran ser igualment consultats en els ajuntaments afectats.
Alacant, 19 de juliol de 2007.- El cap del Servici Territorial d'Energia: Miguel García Mengual.
Relació concreta i individualitzada de béns i drets afectats
Projecte: Antena d'alta pressió de gas natural al terme municipal de Calp, província d'Alacant
Terme municipal de CalpRelación concreta e individualizada de bienes y derechos afectados
Proyecto: Antena de Alta Presión de gas natural al termino municipal de Calpe- provincia de Alicante
Término municipal de: Calpe